वनवास से भगवान राम की वापसी को दिखाने के लिए 125 जोड़ियां में से पहले 25 जोड़ियों को चुना गया है. उनमें से भी एक जोड़ी का चयन किया जा चुका है. इसके लिए बाकायदा प्रतिभागियों को रैंप पर वॉक कराया गया है. दीपोत्सव के मुख्य कार्यक्रम में सीएम योगी आदित्यनाथ, यूपी और बिहार के राज्यपाल समेत कई केंद्रीय मंत्री पहुंचेंगे. इस मौके पर दक्षिण कोरिया की फर्स्ट लेडी किम जोंग सूक बतौर मुख्य अतिथि मौजूद रहेंगी. इस साल दीपोत्सव को दिव्य अंदाज देने की पूरी तैयारी की गई है. ताकि इसे अंतरराष्ट्रीय स्तर की ख्याति हासिल हो और इसे गिनीज बुक में दर्ज किया जा सके.